অতিকায় একটি পাইথন উদ্ধার হল জলপাইগুড়ি জেলার রাজগঞ্জ ব্লকের সাহেববাড়ি এলাকার এক গৃহস্থের বাড়ি থেকে। গ্রামবাসীরা জানিয়েছে, সে এলাকার হাঁস, মুরগি শিকার করে সাবাড় করছিল। সাপটির দৈর্ঘ্য ৩০ ফুট ও ওজন ৪০ কেজি বলে জানা গিয়েছে।

এই বিষয়ে অন্যান্য খবর

আট ফুট লম্বা, ওজনেও আট কেজি! বিরল কেউটেকে ঘিরে আতঙ্ক হাওড়ায়


রবিবার বিকেলে বেলাকোবার অঞ্চলের বনকর্তা সঞ্জয় দত্ত খবর পেয়ে বনকর্মীদের নিয়ে ঘটনাস্থলে যান। একটি ঘরের পাশে পোয়ালের পুঞ্জিতে লুকিয়ে থাকা অবস্থায় পাইথনটিকে উদ্ধার করা হয়। ঘটনাস্থলের কাছেই একটি শিশুদের বিদ্যালয় রয়েছে। সাপটি একটি ছাগলকে ধরার চেষ্টা করছিল। সেই সময়েই সঞ্জয়বাবু এলাকায় পৌঁছে সাপটিকে ধরে ফেলেন।
তাকে উদ্ধার করার পরে অনেকটা রাস্তা নিজের গলায় নিয়ে হাঁটেন সঞ্জয়বাবু। এই সময়ে সাপের সঙ্গে অনেকে সেলফি তুলতে চায়। এর পরই সুযোগ বুঝে সাপটি গলা পেঁচিয়ে ধরে সঞ্য়বাবুর। দম আটকে আসে তাঁর। কোনও মতে অন্যদের সহায়তায় নিজেকে ওই বিশাল সাপের ফাঁস থেকে উদ্ধার করেন সঞ্জয়বাবু।  
 
 

প্রাথমিক চিকিৎসার পরে বৈকুন্ঠপুরের জঙ্গলে সাপটিকে ছেড়ে দেওয়া হবে জানা গিয়েছে। সাপটি সম্ভবত নদীর জলে ভেসেই এলাকায় প্রবেশ করেছিল বলে ধারণা বন দফতরের।